open-index/open-wikipedia-markdown huggingface dataset:
פוטנציאל סקלרי

ממוזער|טקסט=תרשים דו-ממדי, הממחיש פוטנציאל כבידתי סקלרי בתוך וסביב גוף ספריקלי|תרשים דו-ממדי, הממחיש פוטנציאל כבידתי סקלרי בתוך וסביב גוף ספריקלי
באנליזה וקטורית, **פוטנציאל** **סקלרי** הוא סקלר המתאר את האנרגיה הפוטנציאלית שיש לאובייקט מסוים.

הפוטנציאל הסקלרי, בדומה לפוטנציאל "קלאסי", מתואר על ידי הנוסחה \vec{F}=-\vec{\triangledown}P=-(\tfrac{\partial p}{\partial x},\tfrac{\partial p}{\partial y},\tfrac{\partial p}{\partial z})

כאשר \vec F הכוח (וקטור), ו-\vec \triangledown P גרדיאנט של הפוטנציאל P. ניתן לראות שבמימד אחד הפוטנציאל מקבל את הנוסחה הקלאסית לאנרגיה פוטנציאלית.

לפוטנציאל הסקלרי חשיבות רבה בפיזיקה, ובפרט במכניקה, למציאת הפוטנציאלים של כוחות משמרים בעזרת חוק שימור האנרגיה, ובכך להימנע מחישובי עבודה.

לא לכל שדה וקטורי יש פוטנציאל סקלרי. שדות שיש להם פוטנציאל סקלרי נקראים שדה וקטורי משמר, והם מתאימים לכוח משמר בפיזיקה. דוגמאות לכוחות שאינם משמרים הם למשל כוח חיכוך וכוח מגנטי.

## ראו גם
* אנרגיה פוטנציאלית

## קישורים חיצוניים

* 

קטגוריה:אנליזה וקטורית
קטגוריה:גדלים פיזיקליים סקלריים
פרסטיה מצרית

ממוזער|פרסטיה מצרית נוף
250px|שמאל
**פַרְסֶטְיָה מִצְרִית** (שם מדעי: *Farsetia aegyptia*) הוא מין שיח מדברי ממשפחת המצליבים. השיח מסועף וגובהו הוא 30–60 ס"מ. בסיס הצמח מעוצה והוא מסתעף לגבעולים (בעלי עשבים) רבים. השערות שעל הצמח רכות, דקות ונושרות בעת שפשוף. לרוב אף רואים שילוב של העלים הישנים והיבשים של הצמח לבין עליו החדשים והירוקים. עליו של הפרסטיה הם ארוכים, צרים ונושרים בקלות.

## אקלים ותנאים
פרסטיה מצרית פורחת בעיקר בין ינואר למאי ולפעמים גם בסתיו. פרסטיה מצרית מותאמת לסביבה מדברית ובהם תנאי היובש הם קיצוניים, בעיקר באדמות טרשים מדבריות. למשל, אם היובש גובר, הצמח משיר מעליו את עליו וממשיך להטמיע בגבעוליו הירוקים, שכן משק המים בהם הוא גדול וחסכוני יותר.

## מראה ורבייה
הפרח אופייני למשפחת המצליבים, ודומה לפרחו של מנתור המדבר, צבעו של הפרח נע בין קרם עד ארגמן חיוור. צינור הכותרת ארוך, אונות הכותרת סרגליות ונראות צרות מאוד. קצוותיהן של הפרסטיה המצרית מופנים אחורה. הפרח נפתח בשעות הלילה כדי למשוך אליו חרקים, שכן לא המראה הוא זה שמושך אותם אליו, אלא ריחו של הצמח. כמו כן הצמח מואבק על ידי חרקים שנושאים צוף, כמו למשל דבורים ובמיוחד פרפרי-לילה. הפרי שעיר, לבן, אורכו עד 3 ס"מ, בעל צורה אליפטית רחבה, פחוס ומזכיר בצורתו עלה. לאחר שהצמח מפיץ את זרעיו הפרי דומה לפרי של הסוג משקפיים. הפרח פורח בחודשים ינואר עד מאי.

## מקומות גידול
פרסטיה מצרית היא בין צמחי המדבר הבודדים שמוצאם מהאזור הטרופי-יובשני. הפרסטיה המצרית גדלה במדרונות אבנים ובבתי-גידול במדבר צחיח. בארץ ישראל היא נפוצה באזור ים המלח ובנגב. בתפוצתה העולמית הפרסטיה המצרית משתרעת בעיקר באזור הטרופי-יובשני במזרח אפריקה, אשר משם כנראה מוצאה, ויש רק מעט צמחים ממוצא כזה בארץ.

בסוג פרסטיה ישנם מינים נוספים, אשר מפוזרים באזורים הטרופים יובשניים ואילו בארץ מצוי רק מין אחד.

## קישורים חיצוניים

קטגוריה:מצליבים
קטגוריה:ארץ ישראל: מצליבים
האיגוד הישראלי לסטטיסטיקה ומדע הנתונים

**האיגוד הישראלי לסטטיסטיקה ומדע הנתונים** (ISDSA, בעבר נקרא **האיגוד הישראלי לסטטיסטיקה**) היא עמותה של אנשי מקצוע ואקדמאיים, הפועלים לקידום, פיתוח, הפצה ויישום של סטטיסטיקה והסתברות בישראל. האיגוד הוקם בשנת 1975 על אף שהרעיון עלה מספר שנים קודם לכן.

## מטרות האיגוד

בסעיף 1 לתקנון האיגוד, הוגדר כי האיגוד יפעל לקידום השיטות והשימושים של הסטטיסטיקה בישראל על-ידי:
# קיום כנסים, שבהם תוצגנה עבודות מחקר מקוריות, ויצירת אמצעים ותנאים מתאימים להחלפת ידע על סטטיסטיקה והפצתו.
# חיזוק הקשרים החברתיים והמקצועיים בין אנשים העוסקים בסטטיסטיקה בישראל.
# יזום פעולות חינוך, הדרכה ומחקר בסטטיסטיקה ועידודם.
# יסוד וקיום קשרים עם אגודים, מוסדות ופרטים ברחבי תבל, העוסקים בסטטיסטיקה או בתחומים מדעיים קרובים, ודאגה לייצוג ישראלי בוועידות בין-לאומיות של סטטיסטיקה.
# הפצת הידע והשימוש במדע הסטטיסטיקה לתועלת המדע והחברה על-ידי שיתוף מוסדות וארגונים משטחים אלו בפעולות בעלות עניין הדדי.
# קידום סטנדרטים מקצועיים גבוהים ורמה מוסרית גבוהה ביישומים סטטיסטיים.

## נשיאי האיגוד מאז הקמתו
על פי סעיף 7 לתקנון האיגוד, כל נשיא נבחר מכהן קדנציה של שנתיים בתפקיד. בפועל, כיהנו בתפקיד האנשים הבאים:

## קישורים חיצוניים

* 

*

## הערות שוליים

סטטיסטיקה
קטגוריה:ארגונים סטטיסטיים
טניס שולחן בישראל

רוב אגודות טניס השולחן הפועלות בישראל מרכזות ספורטאים חובבים. מדי שנה מקיים "איגוד טניס השולחן בישראל" את אליפות ישראל, בה לוקחים חלק כל שחקני הענף הפעילים, מילדים ועד בוגרים.

בשנים האחרונות, מעניק האיגוד כבוד לשגריר קוריאה הדרומית בישראל, המחזיק בתעודות שיפוט טניס-שולחן בינלאומית, ומאפשר לו לשמש כשופט במשחק גמר הגברים של אליפות ישראל.

## אלופי ישראל
### שחקני טניס השולחן הישראלים בעלי מספר התארים הרב ביותר

### רשימת כל אלופי ישראל

#### אלופי ארץ ישראל
1937 - שמחה פינקלשטיין ניצח את מרדכי פינברג

## אלופות המדינה ומחזיקות גביע המדינה
### הקבוצות בעלות מספר התארים הרב ביותר
#### נשים

#### גברים

## קישורים חיצוניים
* איגוד טניס שולחן בישראל - האתר הרשמי
* 

## הערות שוליים

*
אופיר שמואלי

**אופיר שמואלי** (נולד ב-28 ביולי 1966) הוא כדורגלן עבר ישראלי, ששיחק בעמדת המגן השמאלי והקשר האחורי. שמואלי מזוהה עם קבוצת בית"ר ירושלים בה גדל ושיחק חלק ניכר מהקריירה שלו.

## קריירה
שמואלי גדל בשכונת שמואל הנביא בירושלים וכשהיה בן 7 עבר עם משפחתו לגבעת שאול. הוא גדל במחלקת הנוער של בית"ר ירושלים ועם עלייתו לגיל הבוגרים יצא בהשאלה לצבור דקות בקבוצת מכבי קריית גת ולאחר מכן בבית"ר רמלה אותה אימן דני נוימן, שהכיר שנהג לצרף לקבוצה שחקנים ממחלקת הנוער של בית"ר ירושלים.

שמואלי אשר הציג יכולת טובה ברמלה, חזר לבית"ר בתחילת עונת 1986/1987. הוא שיחק בעיקר כמגן שמאלי וקשר אחורי והיה מאופיין במשחק אגרסיבי עם חילוצי כדור רבים באמצעות תיקול היריב ("גליץ'"), ועל כן כונה על ידי האוהדים "אופיר גליץ'". שמואלי היה שותף באותה העונה לזכייתה הראשונה בתולדות הקבוצה באליפות המדינה. כמו כן, היה שותף שמואלי בזכייתה של הקבוצה גביע המדינה בעונת 1988/1989. באותה עונה זומן שמואלי לנבחרת ישראל וערך בשורותיה הופעה מול נבחרת קולומביה באצטדיון רמת גן במסגרת מוקדמות מונדיאל 1990, במשחק אשר הסתיים בתוצאה 0:0.

בעונה שלאחר מכן עבר ביחד עם מאמנו דרור קשטן למכבי פתח תקווה שם נפצע בתחילת העונה, אך הרבה בהמשך לקבל דקות משחק. בעונה שלאחר מכן עבר להפועל באר שבע ובהמשך העונה לבית"ר תל אביב. בעונת 1993/1994 הגיע לקבוצת בני יהודה בהשאלה ושיחק 3 משחקים בלבד, לפני שחזר לבית"ר בחזרה. כעבור 3 עונות בלבד פרש מכדורגל.

## חיים אישיים
לאחר פרישתו מכדורגל בשנות ה-90, חזר בתשובה. שמואלי מנהל סניף של רשת מזון מהיר בקניון מלחה. לשמואלי חמישה ילדים.

שמואלי הוא אחיה של הזמרת אביבה אבידן.

## תארים
;בית"ר ירושלים
* **[[ליגת העל בכדורגל|אליפויות]]** (**1**): 1986/1987
* **[[גביע המדינה בכדורגל|גביעי מדינה]]** (**1**): 1988/1989
* **[[אלוף האלופים]]**
** סגנות (1): 1988/1989

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:כדורגלני מכבי קריית גת
קטגוריה:כדורגלני בית"ר תל אביב
קטגוריה:כדורגלני בית"ר ירושלים
קטגוריה:כדורגלני הפועל באר שבע
קטגוריה:כדורגלני מכבי פתח תקווה
קטגוריה:כדורגלני בני יהודה תל אביב
קטגוריה:כדורגלני נבחרת ישראל
קטגוריה:ספורטאים ישראלים שחזרו בתשובה
קטגוריה:ירושלים: כדורגלנים
קטגוריה:שמואל הנביא (שכונה): אישים
קטגוריה:ישראלים שנולדו ב-1966
ארבור

ממוזער|שמאל|ציור של ארבור
**ארבור** (באנגלית: **Erebor;** נקרא גם "**ההר הבודד**" או "**ההר האבוד**") הוא הר בדיוני בלגנדריום של טולקין בו שוכנת ממלכת גמדים בארץ התיכונה. על ארבור השתלט הדרקון הרשע סמאוג, ומסע כיבושו מחדש מהווה את עלילת הספר "ההוביט".

## היסטוריה
שמאל|ממוזער|אתר הצילומים של ארבור בסרט
ארבור נבנתה על ידי הגמדים, מלך הגמדים הראשון היה **דורין בן האלמוות**, לאחר מכן שלטו בה **דורין השישי**, **נאין הראשון**, **תריין הראשון**, **תורין הראשון**, **גלואין הראשון**, **אואין הראשון**, **נאין השני**, **דין הראשון**, **תרור** (המייסד), ו**תריין השני**.

בזמן שליטתו של תריין השני תקף הדרקון סמאוג. תריין ותרור נהרגו במכרות מוריה בקרב מול הגובלינים. בנו של תריין, **[[תורין צינת-אלון]]** הוביל תריסר גמדים חזרה לארבור: דאולין, באלין, פילי, קילי, דורי, נורי, גלואין (אביו של גימלי), אואין, ביפור, בופור ובמבר. הללו נעזרו בהוביט בילבו בגינס ובמכשף גנדלף. זאת במטרה לכבוש מחדש את ארבור. תורין שלט בה כמה ימים ולאחר שהוא מת יחד עם פילי וקילי שלט בה בנו של **נאין**: **דיין השני** מגבעות הברזל, **תורין השלישי** ו**דורין השביעי**.

## האוצר של ארבור
בארבור נמצא אוצר עצום של זהב ואבני חן, אך לעושר הזהב גם מחיר שלילי. הזהב גרם למלכי ארבור לחלות ב"קדחת הזהב": הם הפכו אובססיביים לזהב ולאוצרות ארבור עד כדי כך שהם מוכנים לסכן הכול בשבילם. ישנו דבר אחד שמלכי ארבור יכולים לסכן את כל הזהב בשבילו: ה"ארקנסטון" - היא האבן האהובה עליהם ביותר, אבן חן יפה וזוהרת, וחשיבותה הביאה להקדמת קרב חמשת הצבאות. תורין לקה אף הוא בקדחת הזהב אך הצליח להתגבר עליה ונהרג בקרב חמשת הצבאות. מאז דיין לא לקה במחלת הזהב אף מלך ממלכי ארבור.

מלבד קדחת הזהב היו לאוצרות ארבור עוד תוצאה שלילית וקטלנית במיוחד: סמאוג הדרקון הרשע תקף את ארבור כדי לזכות בזהב וגמדים רבים נהרגו במלחמה מולו. כל גמדי ארבור שנשארו בחיים ברחו למוריה, שם ראו את נפילתם של תרור ותריין בקרב אך הם הביסו את אזוג וצבא האורקים שלו.

## מלחמות הגמדים של ארבור
* **הקרב מול סמאוג**: סמאוג הגיע לארבור, הרס אותה, ושכן שם 60 שנה.
* **קרב אזנולביזר**: גמדי ארבור נדדו עד שהגיעו למוריה שם נלחמו בגובלינים.
* **קרב חמשת הצבאות**: 13 גמדים חזרו לארבור לאחר 60 שנה, תורין כעס על בילבו בגינס, שגנב את ה"ארקנסטון" מן האולם הראשי ונתן אותה לברד הקשת, דבר שגרם להקדמתו של קרב חמשת הצבאות בין צבא תושבי עיר האגם, צבא האלפים וצבא הגמדים בהנהגת דיין מגבעות הברזל. לאחר מכן גילה גנדלף שהאורקים מגיעים וכל הצבאות התאחדו מול צבאות האורקים והביסו אותם.

## גאוגרפיה
ארבור שוכנת בצפון מזרח הארץ התיכונה. מצפון גבעות הברזל, מול אסגארות' והרי יער-אופל, וממזרח יער-אופל. מארבור לעיר האגם יש נהר שחוצה את ארבור עד להר הבודד. בהר הבודד עומדים פסלים מאבן (על אחד מהם נמצאות מדרגות סודיות אשר מובלות לפתח סודי שהשמש מאירה עליו קרן חזקה וקטנה בשביל לדעת איפה להכניס את המפתח. פתח זה נבנה על ידי תרור ותריין והוא מוביל לאולם הראשי של ההר הבודד) תושבי ארבור הם גמדים ואין בה גזעים אחרים מלבדם.

## שושלת הגמדים

## קישורים חיצוניים
* המסע לארבור באנציקלופדיה של ארדה
* ההר הבודד באנציקלופדיה של ארדה
* ארבור באנציקלופדיה של ארדה

קטגוריה:שר הטבעות: מקומות
קטגוריה:ממלכות הארץ התיכונה
קטגוריה:ערים ויישובים בארץ התיכונה
קטגוריה:ההוביט: מקומות
אאושרה אאוגוסטינאוויצ'וטה

**אאושרה אאוגוסטינאוויצ'וטה** (; 4 באפריל 1927 – 19 באוגוסט 2005) הייתה כלכלנית, פסיכולוגית וסוציולוגית ליטאית, מפתחת שיטת סוציוניקה.

## ביוגרפיה

כיהנה כדיקנית מחלקת מדעי המשפחה באוניברסיטה הפדגוגית של וילנה. היא מייסדת שיטת סוציוניקה, שמתבססת על תאוריית הטיפוסים והפונקציות הפסיכולוגיות שפיתח קארל יונג. על פיתוח שיטת הסוציוניקה, העניקה לה האקדמיה הרוסית למדעי הטבע מדליה בשנת 1995.

אאוגוסטינאוויצ'וטה נולדה סמוך לעיר קובנה שבליטא. בשנת 1956 סיימה את לימודיה בפקולטה לכלכלה. היא עבדה במשרד האוצר הליטאי ומאוחר יותר כמורה למדעי הכלכלה ולסוציולוגיה במוסדות חינוך שונים בווילנה, בירת ליטא. בשנת 1960 החלה ללמוד סוציולוגיה, והייתה מהסוציולוגים הראשונים בברית המועצות.

עבודותיה, למעט בודדות, לא פורסמו בתקופת השלטון הסובייטי, אך הן הפכו לפופולריות במהלך שנות ה-90 של המאה ה-20 ברחבי העולם דובר הרוסית.
תורת סוציוניקה עוררה עניין מצד מתמטיקאים, פסיכולוגים, מהנדסי מחשב וסוציולוגים, אשר עזרו לעצב ולארגן את השיטה ל-16 טיפוסים, המתבססים על 8 הפונקציות הפסיכולוגיות שקיטלג קארל יונג, תלמידו של זיגמונד פרויד. ב-1985 נוסד מכון בקייב העוסק בסוציוניקה, על ידי ד"ק גרגורי רינין, ד"ר אלכסנדר בוקלוב, וד"ר ויקטור גולנקו. לפי התאוריה הזו, אאוגוסטינאוויצ'וטה היא טיפוס מוחצן-אינטואיטיבי-לוגי ENT.

## קישורים חיצוניים

## הערות שוליים

קטגוריה:סוציולוגים
קטגוריה:כלכלניות
קטגוריה:כלכלנים
קטגוריה:פסיכואנליטיקאיות
קטגוריה:ילידות 1927
קטגוריה:ליטאים שנולדו ב-1927
קטגוריה:נפטרות ב-2005
קטגוריה:נפטרים ב-2005
קטגוריה:ליטאים שנפטרו במאה ה-21
לואיס ארטימה

**לואיס ארטימה** (; נולד ב-2 בדצמבר 1938 בפארקה סיביט שבפרובינציית מנדוסה שבארגנטינה) הוא כדורגלן עבר ארגנטינאי ששיחק בעמדת החלוץ בקבוצות בארגנטינה, בברזיל ובאורוגוואי ובנבחרת ארגנטינה.

קריירת המועדונים של ארטימה הייתה מוצלחת. הוא סיים כמלך השערים של ליגת העל הארגנטינאית 4 פעמים, של ליגת העל האורוגוואית 3 פעמים ופעם אחת של גביע ליברטדורס. הוא זכה פעם אחת באליפות ארגנטינה, שלוש פעמים באליפות אורוגוואי ובפעם אחת בגביע ליברטדורס.

## קריירת מועדונים
ארטימה החל את הקריירה המקצוענית שלו באתלטיקו אטלנטה בשנת 1959, ובהמשך עבר לריבר פלייט, בה זכה 3 פעמים בתואר מלך השערים של ליגת העל הארגנטינאית. בשנת 1966 עבר לאינדפנדיינטה, איתה זכה באליפות ארגנטינה בנסיונל 1967. הוא היה גם מלך השערים של העונה.

בשנת 1969 עבר ארטימה לברזיל והחל לשחק בפלמיירס, אך במהרה עבר לנסיונל האורוגוואית. הקדנציה הראשונה שלו במועדון הייתה הפורה ביותר: הוא זכה ב-3 אליפויות רצופות, זכה 3 פעמים בתואר מלך השערים של ליגת העל האורוגוואית, ואף זכה פעם אחת בגביע ליברטדורס.

בשנת 1972 ניסה ארטימה את מזלו בברזיל פעם נוספת, אך חזר לנסיונל לאחר עונה אחת בלבד בפלומיננסה. בשנת 1974 פרש ארטימה מכדורגל.

## קריירה בינלאומית
ארטימה הבקיע 24 שערים ב-25 הופעות עבור נבחרת ארגנטינה, והוא המבקיע השביעי בטיבו בהיסטורית הנבחרת. הוא לקח חלק במונדיאל 1966 ובקופה אמריקה 1967, בו סיים כמלך השערים של הטורניר.

## תארים
;אינדפנדיינטה
* אליפות ארגנטינה (1): נסיונל 1967

;נסיונל
* אליפות אורוגוואי (3): 1969, 1970, 1971
* גביע ליברטדורס (1): 1971

;אישיים
* מלך השערים של ליגת העל הארגנטינאית (4): 1962, 1963, 1966, נסיונל 1967
* מלך השערים של הקופה אמריקה (1): 1967
* מלך השערים של ליגת העל האורוגוואית (3): 1969, 1970, 1971
* מלך השערים של גביע ליברטדורס (1): 1971
* קבוצת העונה של הגביע הביניבשתי (1): 1971

## קישורים חיצוניים

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני ריבר פלייט
קטגוריה:כדורגלני אינדפנדיינטה
קטגוריה:כדורגלני פלמיירס
קטגוריה:כדורגלני נסיונל
קטגוריה:כדורגלני פלומיננסה
קטגוריה:כדורגלני נבחרת ארגנטינה
קטגוריה:כדורגלני מונדיאל 1966
קטגוריה:ארגנטינאים שנולדו ב-1938
הארדנברך

**הארדנברך** () היא עיר במחוז אוברייסל שבהולנד. העיר קיבלה את זכויותיה בשנת 1362 מאת הבישוף של אוטרכט, יאן ואן ארקל. שביל ההליכה פיטרפד (Pieterpad) החוצה את הולנד מצפון לדרום, עובר דרך הארדנברך.

## קישורים חיצוניים

* 

## הערות שוליים

קטגוריה:הולנד: ערים
קטגוריה:אוברייסל
שרה בק-סבטיצקי

**שרה בק-סבטיצקי** (במקור: **Sara Chaya Beck**; נולדה ב-3 בדצמבר 1954) היא פרופסור מן המניין לאסטרופיזיקה באוניברסיטת תל אביב. חוקרת היווצרות כוכבים, צבירי כוכבים וגלקסיות. עוסקת רבות בתצפיות חלל בתחום האינפרא-אדום.

## ביוגרפיה
שרה-חיה בק (בהמשך שרה בק-סבטיצקי) נולדה בוושינגטון ב-1954 ללאונרד נורמל בק ופרנסס סלמה בק (גריף לפני הנישואין). 

החלה את לימודיה האקדמאים ב-1972, סיימה תואר ראשון בהנחייתו של דייוויד וילקינסון בפיזיקה באוניברסיטת פרינסטון ב-1976. השלימה תואר שני באוניברסיטת קליפורניה בברקלי ב-1980 ואת הדוקטורט שנה לאחר מכן, ב-1981. המנחה לתואר שני ודוקטורט של בק היה צ'ארלס טאונס. לאחר השלמת הדוקטורט, התקבלה למשרת עמית מחקר באוניברסיטת קורנל, תפקיד אותו מילאה עד שנת 1984. לאחר מכן קיבלה שרה בק משרת מרצה בכיר באוניברסיטת נורת'ווסטרן ועבדה במוסד זה בין השנים 1984 ל-1987. ב-1987 עברה לישראל, בה קיבלה משרת מרצה בכיר באוניברסיטת תל אביב. בשנת 1999 קיבלה תואר פרופסור. במקביל לעבודתה באוניברסיטת תל אביב, שימשה כעמיתה אורחת ב-JILA, אוניברסיטת קולורדו בין השנים 1993 ל-1994 וכמדענית אורחת במרכז לאסטרופיזיקה הארוורד-סמיתסוניאן בין השנים 2000 ל-2001. 

נישאה בדצמבר 1976 לבנימין סבטיצקי, שנהיה גם הוא לימים פרופסור לפיזיקה באוניברסיטת תל אביב. לזוג נולדו שלושה ילדים: שולמית, אלישע ובת-שבע.

## מחקר ופרסומים
שרה בק חוקרת במספר תחומים הקשורים לשלבים ראשונים בחיים של כוכב, צבירי כוכבים וגלקסיות קטנות. נושאי מחקרה המרכזיים הם:
* היווצרות כוכבים כבדים שביל החלב ובגלקסיות אחרות.
* קינמטיקה של לידת כוכבים - ספקטרוסקופיה ברזולוציה גבוהה של ענני גז המיוננים על ידי כוכבים צעירים.
* סופר-ערפיליות הנראות ברדיו ובאינפרא אדום - צבירי כוכבים צפופים, לידתם והתפתחותם.
* אסטרו-כימיה של גלקסיות בשלבי יצירת כוכבים מואצת.

ב-2000 פרסמה שרה בק כתבה בכתב עת מדע פופולרי סיינטיפיק אמריקן בנושא גלקסיות ננסיות.

ב-2002 יחד עם מספר חוקרים מארצות הברית פרסמה מחקר בכתב העת Nature בו דיווחו החוקרים על צביר כוכבים ענק הנמצא מחוץ לגלקסיית שביל החלב ומחזק על ידי כבידה עצמית.

ביוני 2015 פרסמה בכתב העת Nature מחקר נוסף יחד עם חוקרים מאוניברסיטת קליפורניה בלוס אנג'לס בו החוקרים הציעו פתרון אפשרי לשאלת היווצרותו של אותו צביר כוכבים עליו דיווחו שנים קודם.

שרה בק היא חברה באיגוד האסטרונומי הבינלאומי (IAU), בו השתתפה במספר ועדות. חברה באיגוד האסטרונומיה האמריקאי (American Astronomical Society).

### פרקים בספר
ב-1993 כתבה פרק לספר The Nearest Active Galaxies, ב-2003 פרק לספר Mass-Transfer Induced Activity in Galaxies וב-2012 פרק לספר Amazing Light.

## פרסים ומלגות
* פרס קוסקה, אוניברסיטת פרינסטון - 1976
* מלגת הנשיא, אוניברסיטת קורנל - 1981
* מלגת אלון - 1988

## קישורים חיצוניים
* דף אישי באתר אוניברסיטת תל אביב
* דף הבית של שרה בק
* רשימת פרסומים, אתר ADS
* רשימת פרסומים, אתר מצפה הכוכבים על שם וייז

## הערות שוליים

קטגוריה:אסטרופיזיקאים ישראלים
קטגוריה:בוגרות אוניברסיטת פרינסטון
קטגוריה:בוגרי אוניברסיטת פרינסטון
קטגוריה:בעלי תואר דוקטור מאוניברסיטת קליפורניה בברקלי
קטגוריה:בעלות תואר דוקטור מאוניברסיטת קליפורניה בברקלי
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1980
קטגוריה:עולים בשנות ה-1980
קטגוריה:סגל אוניברסיטת תל אביב: פיזיקה ואסטרונומיה
קטגוריה:אסטרונומיות ישראליות
קטגוריה:אסטרונומים ישראלים
קטגוריה:אסטרופיזיקאיות
קטגוריה:ישראליות שנולדו ב-1954
קטגוריה:ישראלים שנולדו ב-1954
משה בן ארוש

**משה בן ארוש** (נולד ב-22 במרץ 1962) הוא כדורגלן עבר ישראלי, ששיחק בעמדת המגן השמאלי והקשר האחורי בבית"ר ירושלים והפועל ירושלים, וכיום מנהל מקצועי בקבוצת בית"ר נורדיה ירושלים.

## קריירה
בן ארוש נולד בשכונת מוסררה שבירושלים, וגדל במחלקת הנוער של בית"ר ירושלים, ועלה לקבוצה הבוגרת בעונת 1980/1981 יחד עם אלי אוחנה ואבי כהן.

בתקופתו במחלקת הנוער שיחק בן ארוש בעמדת הבלם בנוער, אך בבוגרים הרבה לשחק בעמדת הקשר האחורי, מאחר שעמדה זו הייתה מאוישת על ידי חנן אזולאי הוותיק. לעיתים תופקד בן ארוש כמחליפו של אזולאי בעמדת הבלם. בן ארוש ניחן בבעיטות חזקות. בעונת 1984/1985 כבש שער בבעיטה מ-35 מ' במשחק נגד מכבי נתניה באצטדיון בלומפילד ששימש אז את הקבוצה במשחקיה הביתיים.

בן ארוש היה בורג מרכזי בעונת האליפות הראשונה של בית"ר ירושלים בעונת 1986/1987 וכן בזכייה בשלושה גביעי מדינה בין השנים 1984-1989. בן ארוש שיחק בבית"ר 10 עונות רצופות (למעט עונת השאלה בהפועל ירושלים בעונת 1987/1988), וצבר 183 הופעות ו-6 שערים. כמו כן, שימש בן ארוש כקפטן בחלק מהעונות.

בעונת 1990/1991 עבר בן ארוש ליריבה העירונית, הפועל ירושלים, ועזר לה לעלות לליגת הבכירה בעונת 1995/1996. לאחר מכן פרש ממשחק פעיל. בתווך שיחק זמן קצר בהפועל פתח תקווה וקרוב לשנתיים בהפועל אשדוד.

בן ארוש הופיע פעם בודדת במדי נבחרת ישראל, בשנת 1990.

## לאחר הפרישה
לאחר פרישתו ממשחק פעיל עבד בתור מנהל מקצועי ואחראי מחלקת נוער במחלקת הנוער של בית"ר ירושלים בין השנים 2011–2013.

בעונת 2014/2015 הצטרף בן ארוש כמנהל מקצועי לקבוצת אוהדים בית"ר נורדיה ירושלים שקמה באותה עונה על מנת להילחם בגזענות והאלימות שמאפיינים את חלק מאוהדי בית"ר.

## חיים אישיים
בן ארוש מתגורר בצור הדסה ומשמש כמנהל אחזקה במלון אלדן בירושלים. לבן ארוש שלושה ילדים.

## תארים
;בית"ר ירושלים
* **[[ליגת העל בכדורגל|אליפות המדינה]]** (1): 1986/1987
* **[[גביע המדינה בכדורגל|גביע המדינה]]** (3): 1984/1985, 1985/1986, 1988/1989
***[[אלוף האלופים]]** (1): 
***[[גביע ליליאן]]** (1): 1984/1985

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני בית"ר ירושלים
קטגוריה:כדורגלני הפועל ירושלים
קטגוריה:כדורגלני הפועל פתח תקווה
קטגוריה:כדורגלני הפועל אשדוד
קטגוריה:כדורגלני נבחרת ישראל
קטגוריה:צור הדסה: אישים
קטגוריה:ישראלים שנולדו ב-1962
אילן אלהרר

**אילן אלהרר** (נולד ב-12 בפברואר 1970) הוא כדורגלן עבר ישראלי, ששיחק בעמדת הבלם בבית"ר ירושלים ומכבי יבנה.

## קריירה
אלהרר שיחק במחלקת הנוער של בית"ר ירושלים מגיל 14, ועלה לקבוצת הבוגרים של בית"ר כמחליף בסוף עונת 1987/1988. בעונה שלאחר מכן קיבל את חולצת ההרכב, תחת הדרכתו של דרור קשטן, שחזר לקדנציה שנייה כמאמן הקבוצה. אלהרר היה שותף לגביע המדינה בו זכתה הקבוצה בעונת 1988/1989. לאחר מכן עבר למכבי יבנה, ועזר לה לעלות לליגה הבכירה בעונת 1990/1991. כעבור עונה נשרה הקבוצה בחזרה לליגת המשנה, ואלהרר חזר לבית"ר ירושלים בקיץ 1992.

אלהרר היה שותף לאליפות של בית"ר ירושלים בעונת 1992/1993, כשפתח ב-25 משחקים מתוך 30 בעונה זו. אלהרר אף זכה בתואר השחקן המצטיין במשחק הראשון של הקבוצה אי פעם במסגרת השלבים המוקדמים של ליגת האלופות, באוגוסט 1993 נגד זימברו קישינב ממולדובה.

אלהרר שיחק 9 עונות במצטבר בבית"ר ירושלים, ורשם לזכותו 123 הופעות ,9 בישולים ו-3 שערים.

## לאחר הפרישה
לאחר פרישתו מכדורגל בתחילת 1996, התמקד בחזרה בתשובה ובלימודי קודש, ונכנס לפוליטיקה. ב-1996 השתתף בתשדיר בחירות של ש"ס במסגרת הבחירות לכנסת הארבע עשרה ולראשות הממשלה. בהמשך ששימש נהגו של שר הדתות יצחק כהן ממפלגת ש"ס במשך מספר שנים. לאחר הישגה הגדול של מפלגת ש"ס בבחירות לכנסת בשנת 1999 בהן זכתה ב-17 מנדטים, קודם אלהרר להיות דובר המשרד, מהלך שלווה בביקורת רבה בעקבות מינויו ללא הליך ראוי, שבמהלכו הודה שהפעיל תחנת רדיו פיראטית.

## תארים
;בית"ר ירושלים
* אליפות: 1992/1993
* גביע המדינה: 1988/1989

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:מגני כדורגל ישראלים
קטגוריה:ירושלים: כדורגלנים
קטגוריה:כדורגלני בית"ר ירושלים
קטגוריה:כדורגלני מכבי יבנה
קטגוריה:ספורטאים ישראלים שחזרו בתשובה
קטגוריה:פעילי ש"ס
קטגוריה:ישראלים שנולדו ב-1970
מאיר קדוש

**מאיר קדוש** (נולד ב-25 בנובמבר 1965) הוא כדורגלן עבר ישראלי, ששיחק בעמדת הקשר והבלם בבית"ר ירושלים בה שיחק לאורך כל הקריירה שלו.

## קריירה
קדוש נולד בירושלים להורים שעלו ממרוקו, כבן למשפחה בת שישה ילדים. גדל במחלקת הנוער של בית"ר ירושלים, ועלה לבוגרים של בית"ר בעונת 1984/1985. במחזור ה-19 של אותה עונה, התפרסם קדוש בעקבות אירוע חסר מזל בו החזיר כדור לשוער הקבוצה, יוסי מזרחי, אך הכדור נתקע בתוך שלולית מים, מה שאפשר לקשר מכבי חיפה, אברהם אבוקרט, לכבוש שער.

קדוש המשיך לשחק בבית"ר בעונות הבאות כשרובן תפקד כקשר אחורי, ואופיין בתור שחקן שקט שלא הרבה להתראיין בתקשורת וביצע עבודה טקטית טובה. היה שותף לזכייה של המועדון בשלושה גביעי מדינה בין השנים: 1984–1989, לאליפות ההיסטורית בעונת 1986/1987, וכמו כן לאליפות בעונת 1992/1993.

קדוש חווה מספר פציעות במהלך הקריירה, אך המשיך לשחק בבית"ר עד לפרישתו בסוף עונת 1994/1995. בסך הכל שיחק קדוש 11 עונות רצופות בקבוצה בהן רשם 279 הופעות ליגה.

## חיים אישיים
קדוש מתגורר בנווה אילן, והוא בעל מגרש מכוניות. לקדוש שני ילדים מנישואיו הראשונים וילד נוסף מנישואיו השניים.

## תארים
;בית"ר ירושלים
* **[[ליגת העל בכדורגל|אליפויות]]** (**2**): 1986/1987, 1992/1993
* **[[גביע המדינה בכדורגל|גביעי מדינה]]** (**3**): 1984/1985, 1985/1986, 1988/1989
* **[[אלוף האלופים]]**
** זכייה (1): 
** סגנות (1): 1988/1989

## הערות שוליים

## קישורים חיצוניים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ירושלים: כדורגלנים
קטגוריה:כדורגלני בית"ר ירושלים
קטגוריה:ישראלים שנולדו ב-1965
גאיה גור אריה

**גאיה גור אריה** (נולדה ב-22 בנובמבר 1995) היא שחקנית ודוגמנית ישראלית.

## ביוגרפיה
גאיה גור אריה גדלה בגבעת עדה והופיעה לראשונה בטלוויזיה בגיל 12, במסגרת פרויקט "ילדים יוצרים סרטים" 2008 בערוץ הילדים, בסרט "מאומצת" בתפקיד שירן, יחד עם כיתתה.

היא בוגרת מגמת תיאטרון. שירתה בתור מש"קית חינוך.

## קריירה
בשנת 2012 קיבלה את תפקיד אלינור וקסלר בסדרה "יומני החופש הגדול" בערוץ דיסני ישראל לצופי Yes, והייתה שחקנית אורחת בעונתה השנייה של הטלנובלה המצליחה "ויולטה" בערוץ דיסני ארגנטינה, בתפקיד ליבי, רקדנית שהגיעה מישראל.

בשנת 2014 שבה לשחק את דמותה של אלינור, בתפקיד אורח בעונה הראשונה של סדרת ההמשך ל"יומני החופש הגדול" – "כוכב הצפון".

בשנת 2016 החלה לגלם את אמה קליין ב"נעלמים", סדרת המתח לנוער, של HOT.

ב-2016 גילמה את שיר הדר, בתו של צביקה הדר, בסדרה הקומית של ערוץ 2 ברשת - "לצבי יש בעיה".

ב-2017 גילמה את ורדינה שעשוע ב"מועדון החנונים: הסרט".

ב-2017 גם גילמה את קארין במחזה "ספינינג" שנכתב בהשראת "הקומה הראשונה" מתוך הספר "שלוש קומות" מאת אשכול נבו בתיאטרון הבימה.

ב-2018 החלה לשחק בסדרת הנוער "טרנינג".

באותה שנה שיחקה במיני סדרה "מעורבבים".

ב-2020 הצטלמה ככוכבת התוכנית "שוסטר ושוסטר" לצידו של מיכאל הנגבי במקום שירה נאור.

ב-2022 החלה לשחק בסדרת הנוער "זיגי"

בשנת 2024 לוהקה להחליף את גל מלכה בתפקיד ניקול במחזמר סוף העולם שמאלה.

## חיים אישיים
היא צמחונית מאז גיל 14 מטעמים אידאולוגיים.

## פילמוגרפיה

### טלוויזיה

### קולנוע

### תיאטרון

## פרסים ומועמדויות

## קישורים חיצוניים

*
*יואב תמר, גאיה גור אריה: "עכשיו אני קצת נעלמת כדי שאוכל לחזור בגדול" באתר "פרוגי", 20 ביוני 2021.

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות ילדות ישראליות
קטגוריה:שחקנים ילדים ישראלים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:צמחוניות ישראליות
קטגוריה:צמחונים ישראלים
קטגוריה:ישראליות שנולדו ב-1995
קטגוריה:ישראלים שנולדו ב-1995
נמל התעופה הבין-לאומי ברזיליה

**נמל התעופה הבין-לאומי ברזיליה-פרזידנטה ז'וסלינו קוביצ'ק** (בפורטוגזית: **Brasília–Presidente Juscelino Kubitschek International Airport**) הוא נמל תעופה המשרת את ברזיליה, בירת ברזיל. הנמל הוא השני בגודלו בברזיל לאחר נמל התעופה ריו דה ז'ניירו. במקום שוכן גם בסיס חיל האוויר הברזילאי.

## היסטוריה
עם הקמת העיר ברזיליה הוחלט הצורך על הקמת נמל תעופה שישרת אותה. ב-1955 נבנה נמל תעופה זמני ששכן היכן שנמצאים כיום מסוף תחנת האוטובוסים ותחנת הרכבת של ברזיליה. ב-6 בנובמבר 1956 החלו העבודות על הנמל הנוכחי. מסלול הנחיתה שתוכנן להיות באורך 3,300 מטרים היה בהתחלה באורך של 324 מטרים וטרמינל הנוסעים נבנה מעץ. ב-2 באפריל 1957 המטוס הנשיאותי היה לכלי הטיס הראשון שנחת בנמל התעופה. טקס הפתיחה נערך ב-3 במאי של אותה שנה. ב-1965 האדריכל אוסקר נימאייר הציע פרויקט להחלפת הטרמינל הקיים, אך לאור הפיכת 1964 בברזיל החונטה הצבאית שתפסה את השלטון בחרה בפרויקט שהציע טרסיו פונטנה פאצ'או, אדריכל של חיל האוויר הברזילאי. הטרמינל נפתח ב-1971.

מאז 1990 נמצא בשיפוץ על פי הקונספט האדריכלי של האדריכל סרג'יו רוברטו פרדה, החל לקבל את צורתו הנוכחית עם טרמינל מרכזי ושני מבני "לווי": השלב הראשון כלל הבנייה של גשר-גישה למסוף נוסעים וכיסוי מתכת שנחנכו בשנת 1992 ומבנה הלווין העגול הראשון נחנך בשנת 1994. בשלב השני, מבנה הטרמינל הראשי שופץ לכלול קניון ובטרמינל המשני נפתחו תשעה גשרי עליה למטוס. בשנת 2005, המסלול השני נפתח. בחודש אפריל 2014 נפתח הטרמינל הדרומי המשמש לטיסות פנים. מאז 1999 נקרא נמל התעופה על שם נשיא ברזיל בין השנים 1956–1961 ז'וסלינו קוביצ'ק.

## קישורים חיצוניים

* 

קטגוריה:ברזיל: שדות תעופה
קטגוריה:ברזיליה: מבנים
קטגוריה:ברזיליה
.qa

**.qa** היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בקטר. הסיומת נפתחה בשנת 1994, היא סיומת פעילה ונפוצה ביותר בעיקר בקרב תושבי קטר.

סיומת זו מנוהלת על ידי Qatar-specific domain names.

## תתי סיומות
*.com.qa - ארגונים מסחריים.
*.edu.qa - בתי ספר להשכלה גבוהה בקטר.
*.sch.qa - בתי ספר פרטיים וציבוריים בקטר.
*.gov.qa - ארגונים ממשלתיים.
*.mil.qa - משרד הביטחון.
*.net.qa - רשתות תקשורת נתונים.
*.org.qa - ארגונים ללא מטרות רווח.

## קישורים חיצוניים

* 
* 

קטגוריה:קטר: טלקומוניקציה
Es ist nichts Gesundes an meinem Leibe, רי"ב 25

[250px|ממוזער|שמאל|ישו מרפא את עשרת המצורעים, [ג'יימס טיסו]]
**Es ist nichts Gesundes an meinem Leibe** (בעברית: אין מתום בבשרי), רי"ב 25, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון ה-14 שלאחר חג השילוש הקדוש, ב-29 באוגוסט 1723.

## רקע
באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.

במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה הליטורגית, כלומר ימי ראשון וחגים, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.

קנטטה זו הייתה השלוש-עשרה שהלחין באך מאז החל למלא את תפקידו בלייפציג, לאחר רי"ב 75, רי"ב 76, רי"ב 24, רי"ב 167, רי"ב 147, רי"ב 186, רי"ב 136, רי"ב 105, רי"ב 46, רי"ב 179, רי"ב 69א ורי"ב 77.

ב-1855 הוציאה לאור חברת באך את הקנטטה לראשונה, בכרך 5 של פרסומיה.

## מילים ומוזיקה
סדר הקריאה לאותו יום כולל פסוקים מהאיגרת אל הגלטים העוסקים בניגוד בין תאוות הבשר - החטאים, לפרי הרוח - המידות הטובות. בנוסף, נקראים פסוקים מהבשורה על-פי לוקאס העוסקים בעשרה מצורעים שריפא ישו. הלברית נכתבה על ידי יוהאן יאקוב רמבאך (Johann Jacob Rambach) או שהיא מתבססת על טקסט שלו. היא מתקשרת לפסוקי הקריאה ומשווה בין האדם לבין המצורע, במובן שכל חטאי הבשר והתשוקות גורמות לאדם להיחשב חולה. מסקנת הלברית היא שרק האמונה בישו יכולה לרפא ולהציל את האדם. החלק הראשון הוא פסוק מספר תהלים המביע רעיון דומה: "אֵין מְתֹם בִּבְשָׂרִי מִפְּנֵי זַעְמֶךָ אֵין שָׁלוֹם בַּעֲצָמַי מִפְּנֵי חַטָּאתִי". החלק האחרון לקוח ממזמור של יוהאן הרמן (Johann Heermann).

הקנטטה נועדה לביצוע על ידי סולני סופרן, טנור ובס בליווי מקהלה בת ארבעה קולות, קורנטו, 3 טרומבונים, 3 חליליות, שני אבובים, שני כינורות, ויולה ובאסו קונטינואו. לקנטטה 6 חלקים:
# מקהלה: *Es ist nichts Gesundes an meinem Leibe* (אין מתום בבשרי)
# רצ'יטטיב לטנור: *Die ganze Welt ist nur ein Hospital* (העולם כולו אינו אלא בית-חולים)
# אריה לבס: *Ach, wo hol ich Armer Rat* (אה, מאין יבוא עזרי)
# רצ'יטטיב לסופרן: *O Jesu, lieber Meister* (הו ישו, רב-אומן יקר)
# אריה לסופרן: *Öffne meinen schlechten Liedern* (פתח לפני שירי הרעים)
# כורל: *Ich will alle meine Tage* (כל ימי ארצה)

## הקלטות
היצירה הוקלטה במלואה 11 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1972), טון קופמן (ב-1997), מסאקי סוזוקי (ב-1999) וג'ון אליוט גרדינר (ב-2000).
## קישורים חיצוניים
* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

## הערות שוליים

קטגוריה:קנטטות מאת יוהאן סבסטיאן באך
בראיין מק'קוי

**בראיין פטריק מק'קוי** (באנגלית: **Bryan Patrick McCoy**) הוא קצין צבא וסופר אמריקאי.
## חייו
בשנת 1984 לאחר שהשלים את לימודיו באוניברסיטת אוקלהומה התגייס מק'קוי לחיל הנחתים. הוא עבר הכשרה כלוחם בחיל הרגלים והוסמך כקצין בדרגת סג"ם ושירת כמפקד מחלקה. כקצין צעיר לחם מק'קוי בסופה במדבר ובהמשך מילא שורת תפקידי פיקוד ומטה ביחידות הרגלים של החיל, ושימש בין היתר כמפקד פלוגה. במלחמת עיראק פיקד מק'קוי על הגדוד ה-3 ברגימנט הנחתים ה-4. מק'קוי הוביל את גדודו במערכה ובכלל זה בלחימה בערים כות ובגדאד. בשנת 2004 הוביל את גדודו לתעסוקה מבצעית נוספת בעיראק, במהלכה פיקד עליו בלחימה כנגד פעילי טרור בעיר פלוג'ה. בשנת 2007 פרסם מק'קוי ספר אודות מנהיגות צבאית בשם "**להט הפיקוד**". בהמשך שירת כקצין המבצעים של פיקוד המרכז האמריקני. מק'קוי פרש לגמלאות בדרגת קולונל בשנת 2011.

במהלך שירותו עוטר מק'קוי בכוכב הארד, בלב הארגמן ופעמיים בלגיון ההצטיינות. הוא בעל תואר שני מטעם האוניברסיטה לביטחון לאומי.

## לקריאה נוספת
* בראיין מק'קוי, "**להט הפיקוד - הציווי המוסרי המוטל על**", הוצאת אמ"ץ־תוה"ד, 2009.
* בינג ווסט, **ללא תהילה**, הוצאת משרד הביטחון, 2009.
## הערות שוליים

קטגוריה:סופרים אמריקאים
קטגוריה:קצינים וחוגרים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי לב הארגמן
קטגוריה:מעוטרי כוכב הארד
קטגוריה:מלחמת המפרץ: אישים
קטגוריה:בוגרי האוניברסיטה לביטחון לאומי
קטגוריה:אמריקאים שנולדו במאה ה-20
תלמי, מלך אפירוס

**תלמי** (ביוונית: **Πτολεμαῖος**; המאה ה-3 לפנה"ס) היה מלך אפירוס למשך תקופה קצרה.

## ביוגרפיה
תלמי היה בנו השני של אלכסנדר השני, מלך אפירוס ואשתו אולימפיאס השנייה, שהייתה גם אחותו. אחותו של תלמי, פתיה, נישאה לדמטריוס השני איטוליקוס, מלך מוקדון. היה לו אח גדול בשם פירוס השני. אין זה מן הנמנע שהוא נקרא על שם דודו תלמי, אחי אמו.

בשנת 242 לפנה"ס מת אביו אלכסנדר, בזמן שהוא ופירוס עוד היו צעירים. אמם אולימפיאס שימשה כעוצרת. זו הייתה תקופה קשה עבור אפירוס, מכל השבטים השונים שהרכיבו את הממלכה, רק שבט המולוסים נותר נאמן לבית המלוכה. גורמים רפובליקניים התעוררו ודרשו לבטל את המשטר המלוכני של אפירוס לטובת משטר רפובליקני. רעב שרר, ובנוסף לכך הליגה האיטולית הכריזה מלחמה. אולימפיאס הצליחה אך בקושי לשמר את קיומה של הממלכה. 

כשבגר פירוס, הוא הוכתר כמלך. עם זאת, הוא מת בתאריך לא ברור בנסיבות לא ברורות. תלמי הוכתר כמלך במקומו, אולם גם הוא מת במהרה. נסיבת המוות לא ברורה, יוסטינוס טוען שהוא יצא למסע מלחמה שבמהלכו מת ממחלה, בעוד מפוליאינוס ניתן להבין שהוא נרצח. לאחר מותו עלתה לשלטון אחייניתו דידמאיה השנייה, שגם היא נרצחה במהרה. לאחר מותה הפכה אפירוס לרפובליקה.

## הערות שוליים

קטגוריה:יוונים הלניסטיים
קטגוריה:אפירוס
אדוארד רוט

**אדוארד ניקיטוביץ' רוט** (ברוסית: (**Эдуард Никитович Рот**; 1924 - אחרי אוגוסט 1945) היה יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה.

## ביוגרפיה
נולד מסטניסלב ב-1924 במשפחת פקיד. סיים 7 שנות בית ספר ועבד כחרט במפעל והתגייס ביולי 1941. השתתף בקרב על קייב, וחרקוב. במסגרת הארמייה ה-13 השתתף במתקפה על יילץ עם הדיפת כוחות ורמאכט כ-100 ק"מ חזרה מערבה.

נפצע במהלך מגננה על חרקוב ב-12 במאי 1942 והיה כמעט שנה בבית חולים בשיקום, אחריו חזר לחזית באפריל 1943. צורף לדיוויזיית הרובאים של המשמר ה-33 השייכת לחזית הדרומית במבצע דונבאס שם נפצע שנית כבר בקרב הראשון באזור וורושילובגראד.

בחזרה ליחידתו באוגוסט הצטרף לפלוגת הסיור. נפצע בפעם השלישית בתחילת ספטמבר במבצע ללקיחת שבויים. חזר מן הפציעה תוך חודש. בחורף 1944 השתתף עם יחידתו שהועברה לארמייה ה-51 שבחזית האוקראינית הרביעית בפריצה לחצי האי קרים דרך ביצות סיוואש ומצר פרקופ. במהלך הקרב על סבסטופול הוא נפצע בפעם הרביעית אך טופל במקום והמשיך עם יחידתו שקיבלה על שחרור העיר תוספת לשם "של סבסטופול".

היחידה הועברה לחזית הבלטית הראשונה לשחרור ליטא. שם באזור גורדי בסמוך לשאולאי על חיסול מרגמה ולקיחת שבויים קיבל ב-15 בספטמבר 1944 את עיטור התהילה מן הדרגה השלישית. שבוע לאחר מכן נפצע במהלך משימת סיור בפעם החמישית.

במהלך מתקפה על קניגסברג בסמוך לעיר טילזיט חיסל בעזרת רימון עמדת מקלע ושני חיילי אויב, קידם השתלטות על הכפר. על כך הוחלט ב-22 במרץ 1945 להעניק לו את עיטור התהילה מן הדרגה השנייה.

לאחר שהשתתף בכיבוש קניגסברג בסמוך לעיר פירבודרקרוג במהלך מתקפת נגד של כוחות ורמאכט עמד בראש יחידתו כשחוסלו כ-18 חיילי אויב, 4 נלקחו בשבי והכוחות הגרמניים נאלצו לסגת. בהמשך במהלך המבצע בסמוך לעיר קאווידיטן במהלך צליחת נהר עמד בראש הכוח שחיסל כ-10 חיילים ותפס שמונה בשבי ביניהם קצין אחד. על כך הוענק לו עיטור התהילה מן הדרגה הראשונה ב-29 ביוני.

באוגוסט אותה השנה נעלם מיחידתו והוכרז כנעדר. גורלו אינו ידוע.

## הערות שוליים

קטגוריה:יהודים אנשי הצבא האדום במלחמת העולם השנייה
קטגוריה:מעוטרי עיטור התהילה
קטגוריה:סובייטים שנולדו ב-1924
קטגוריה:סובייטים שנפטרו ב-1945
נראיס מאפירוס

**נראיס** (ביוונית: **Νηρηΐς**; המאה ה-3 לפנה"ס) הייתה נסיכה אפירוטית, אמו של היירונימוס מסירקוסאי. היא הייתה הנצר האחרון של השושלת האייקידית ששלטה באפירוס.

## ביוגרפיה
מעט מאוד ידוע על מוצאה וילדותה. היא הייתה נצר לשושלת האייקידית, ששלטה בממלכת אפירוס. פאוסניאס מכנה אותה "בתו של פירוס",  עם זאת, ידוע על שני מלכים מאפירוס ששמם היה "פירוס". יוסטינוס טוען שהיא הייתה בתו של פירוס השני, אולם מרבית החוקרים דווקא סוברים שמדובר בפירוס הראשון. נראה שגם פוליביוס רומז על כך.

היא נישאה לגלון השני, יורש העצר של סירקוסאי. בהנחה שאכן היא הייתה בתו של פירוס הראשון, הנישואים אירעו ככל הנראה הרבה אחרי מותו של אביה. בינתיים, ארץ מולדתה - אפירוס, התפרקה לחלוטין. בני משפחתה מתו בזה אחר זה, והארץ הידרדרה לאנרכיה ורעב. במהרה היא נותרה הנצר היחיד של משפחת המלוכה. ידוע על בן אחד שילדה לגלון, היירונימוס. גלון מת לפני מות אביו היירון השני, והיירונימוס ירש את הכס. תאריך מותה של נראיס לא ידוע.

## הערות שוליים

קטגוריה:אפירוס
קטגוריה:יוונים הלניסטיים
קטגוריה:נסיכות בעת העתיקה
היידן פאדון

**היידן פאדון** (באנגלית: **Hayden Paddon**, נולד ב-20 באפריל 1987) הוא נהג מרוצים ניו זילנדי המתחרה באליפות העולם בראלי עבור קבוצת יונדאי. פאדון זכה באליפות ניו זילנד בראלי בשנים 2008, 2009, 2013 ו-2018 ובאליפות קטגוריית ה-PWRC בשנת 2011.

## קריירה
היידן, בנו של כריס נהג עבר במרוצי ראלי, החל להתחרות בגיל צעיר במרוצי קארטינג. בשנת 2002 ערך את מרוץ הבכורה שלו בראלי, כשהוא נוהג במיצובישי איבו. בשנת 2006 החל להתחרות באליפות ניו זילנד בראלי ובסיום העונה זכה באליפות בקטגוריית הראלי והוכתר לרוקי השנה. בשנת 2007 ערך את הופעת הבכורה שלו בסבב אליפות העולם בראלי במסגרת התחרות שהתקיימה בניו זילנד. הוא השתתף גם בראלי בריטניה, המרוץ הסוגר של העונה, אך נאלץ לפרוש במהלכו. באותה שנה זכה שוב באליפות בקטגוריית הג'וניור בניו זילנד והיה רחוק נקודה אחת מזכייה באליפות כולה. בשנת 2008 זכה לראשונה באליפות ניו זילנד ושנה לאחר מכן זכה באליפות השנייה.

בשנת 2009 זכה למלגת פירלי סטאר (Pirelli Star Driver), שמימנה עבורו השתתפות בשישה מרוצים במסגרת עונת 2010 של סבב אליפות העולם בראלי למכוניות מפעל (PWRC). בראלי ניו זילנד סיים במקום הראשון בקטגוריית ה-PWRC ו-14 בדירוג הכללי. בראלי פינלנד סיים במקום השלישי ובראלי גרמניה ויפן סיים במקום השני. בסיום העונה סיים במקום השלישי בקטגוריה. לקראת עונת 2011 עבר להתחרות עבור קבוצת "New Zealand World Rally" והחל לנהוג בסובארו אימפרזה WRX STI. בעונה זאת התחרה לראשונה בסבב מלא של קטגוריית ה-PWRC. פאדון הפתיע רבים כשניצח בארבעת המרוצים הראשונים וסיים את העונה כאלוף הקטגוריה.

לאחר הזכייה באליפות עבר להתחרות בקטגוריית S-WRC, בה נהג בסקודה פאביה S2000. את המרוץ הראשון בעונה, שנערך בשוודיה, סיים במקום הרביעי בקטגוריה ובראלי פורטוגל רשם את הניצחון הראשון בקטגוריה.

### יונדאי
בעונת 2014 עבר להתחרות בקטגוריה הבכירה כנהג בקבוצת יונדאי מוטורספורט N והתחרה בשישה מרוצים במהלך העונה. בעונת 2015 הכפיל את מספר המרוצים בהם השתתף וגם השיג פודיום ראשון כשסיים את ראלי איטליה במקום השני לאחר שהוביל לאורך רוב הראלי. בסיום העונה האריכה יונדאי את החוזה עמו בשלוש עונות נוספות. בתחילת עונת 2016 השיג פודיום שני, כשסיים במקום השני בראלי שוודיה. באפריל רשם ניצחון ראשון בקריירה, כשניצח במפתיע את ראלי ארגנטינה.

במהלך הסטייג' הראשון של ראלי מונטה קרלו, המרוץ הפותח של עונת 2017, איבד פאדון שליטה על רכבו והחליק מהמסלול. אחד הצופים שעמד בסמוך נפגע מהחלק הימני האחורי של הרכב ונהרג. בעקבות התאונה החליטה הקבוצה על פרישה של פאדון מהתחרות לאות כבוד לצופה ההרוג. הישג השיא בעונה נקבע בראלי פולין אותו סיים במקום השני. עד לסיום העונה השיג עוד פודיום אחד נוסף ובסיומה דורג במקום השמיני.

לקראת עונת 2018 החתימה הקבוצה את אנדריאס מיקלסן לצידו של נויביל כנהגים המובילים. את המכונית השלישית של הקבוצה הוחלט לחלוק בין פאדון לדני סורדו, כך שכל אחד יתחרה בשבעה מרוצים במהלך העונה. במהלך העונה שב להתחרות באליפות ניו זילנד בראלי וזכה בתואר בפעם הרביעית. לקראת עונת 2019 החתימה הקבוצה את סבסטיאן לואב שיחלוק במהלך העונה את הרכב עם סורדו, כך שפאדון נותר מחוץ לאליפות.

## קישורים חיצוניים

* 

* פרופיל נהג באתר WRC.com

## הערות שוליים

קטגוריה:נהגי מכוניות מרוץ ניו זילנדים
קטגוריה:נהגי קבוצת יונדאי מוטורספורט
קטגוריה:ניו זילנדים שנולדו ב-1987
לאנאסה (אשת פירוס)

**לאנאסה** (ביוונית: **Λάνασσα**; המאה ה-3 לפנה"ס) הייתה נסיכת סיציליה, בתו של אגתוקלס. מלכת אפירוס, ומאוחר יותר מלכת מוקדון.

## ביוגרפיה
על ילדותה לא ידוע דבר. אביה היה אגתוקלס, טיראן העיר סירקוסאי בסיציליה. סביב שנת 295 לפנה"ס, היא נישאה לפירוס הראשון מלך אפירוס, והביאה לו כנדוניה את קורקירה. אביה ליווה אותה בעצמו בדרכה אל אפירוס, ואף ניצל את ההזדמנות כדי להשתלט על קרוטון. היא ילדה לפירוס שני בנים, אלכסנדר והלנוס. מאוחר יותר כבש פירוס חלקים גדולים מסיציליה, ומתוקף נישואיו חפץ להפוך את הלנוס למלך סיציליה. עם זאת, הוא נאלץ לעזוב את האי כלעומת שבא.

במהרה לאנאסה מאסה בבעלה בשל מנהגיו המופקרים ובשל כך שהתייחס יותר לנשותיו האחרות. היא נמלטה מאפירוס אל קורקירה, ושם יצרה קשר עם דמטריוס פוליורקטס מלך מוקדון. דמטריוס נודע כאיש הנאה ביותר ביוון, והיה אויב מושבע של פירוס. לאנאסה הציעה לדמטריוס את ידה, וכנדוניה היא הציעה את קורקירה. דמטריוס לא התמהמה במתן תשובה חיובית להצעה והפליג לקורקירה. קורקירה יכולה הייתה להיות עבורו בסיס ימי ממנו יצא להתקפות הן על האיטולים והן על פירוס. בדרכם למוקדון, הם עברו באתונה. עם כניסתם לעיר, נערכה עבורם תהלוכה מפוארת, בה הושוו דמטריוס לדיוניסוס, ולאנאסה לאלה דמטר. התהלוכה החגיגית כללה ריקודים לפני מרכבתם, פיזור זרי פרחים בדרכם, שתיית יין, והעלאת קטורת כפי שהיה מקובל בפסטיבלים של דיוניסוס. במהלך התהלוכה, חובר לכבוד דמטריוס ההמנון "אבר גבר".

דמטריוס השאיר חיל מצב בקורקירה, ואז חזר אל מוקדון. גורלה של לאנאסה לא ידוע.

## הערות שוליים

קטגוריה:יוונים הלניסטיים
צביקה זוכוביצקי

**צביקה (צבי) זוכוביצקי** (נולד ב-1936) הוא כדורגלן עבר ישראלי ששיחק בעמדת הרץ ימני בקבוצת בית"ר ירושלים במשך כ-10 עונות.

## ביוגרפיה
זוכוביצקי נולד בירושלים, אז פלשתינה (א"י) (1936). הוא שיחק בקבוצת הנוער של בית"ר יהודה ירושלים ובגיל 20 הגיע לקבוצת הבוגרים של בית"ר ירושלים, בעידודו של מאמן בית"ר דאז ארנסט וורמש, והחל לשחק בקבוצה כרץ ימני.

זוכוביצקי זכור במיוחד עקב שערו נגד קבוצת שמשון תל אביב בסוף עונת 1957/1958 בליגה א', אז הבקיע שער שהעלה את קבוצתו למקום הראשון בו נשארה עד תום העונה. עם זאת, בעונה זו הוקפאה הליגה ולכן לא העפילה הקבוצה בסיום העונה לליגה הבכירה. שער זכור נוסף היה נגד הפועל קריית חיים במשחק בו ניצחה בית"ר 5:1 בו כבש זוכוביצקי שער בבעיטה מ-40 מטר.

בשנים אלו דבק בו הכינוי "מקנזי" על שם כוכב הקולנוע בשנות ה-50 שהזכיר אותו במראהו. זוכוביצקי שיחק בבית"ר ירושלים כ-10 עונות במצטבר, בהן רשם 150 הופעות ו-4 שערים.

לאחר פרישתו ממשחק פעיל כיהן זוכוביצקי מספר שנים כמחליפו של מנהל הקבוצה אליעזר ריבלין לאחר שזה התפטר מתפקידו בדצמבר 1969.

זוכוביצקי עבד בבנק ישראל כמינהלן של מחלקת המחקר.
## חיים אישיים
זוכוביצקי נשוי לרות זוכוביצקי שהייתה שופטת תעבורה, וסגנית נשיא בית משפט השלום ירושלים. הם מתגוררים בירושלים. בתם שרית זוכוביצקי-אור גם היא שופטת תעבורה.

## קישורים חיצוניים

*  

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני בית"ר ירושלים
קטגוריה:ירושלים: כדורגלנים
קטגוריה:ירושלים: אישים
קטגוריה:עובדי בנק ישראל
קטגוריה:ישראלים שנולדו ב-1936
לא לילדים

"**לא לילדים**" הוא האלבום השני של זמר הראפ הישראלי "איזי". האלבום יצא לאור ב-15 ביולי 2015. במסגרת האלבום, שיתף איזי פעולה עם הזמרים KYD ואליעד נחום, ועם המפיק המוזיקלי "ג'ורדי".

את כל שירי האלבום כתב והלחין איזי, כאשר בחלק מן השירים עשה זאת יחד עם נוי אלוש ואליעד נחום.

## רשימת רצועות

## קישורים חיצוניים

קטגוריה:אלבומים בעברית
קטגוריה:אלבומי היפ הופ ישראליים
The Girl and the Dreamcatcher

**The Girl and the Dreamcatcher** (בתרגום חופשי לעברית: **הילדה ולוכד החלומות**) הייתה להקת פופ אמריקאית אשר הורכבה מהצמד דאב קמרון וראיין מקארתן.

## היסטוריה
לפני הקמת הלהקה, דאב קמרון וראיין מקארתן הכירו על סט הצילומים של הסדרה ליב ומאדי, ולאחר מכן התחילו לצאת. השניים הקימו ערוץ יוטיוב ביולי 2014 והחלו להעלות אליו גרסאות כיסוי לשירים פופולריים. במאי 2015, הודיעה קמרון שהצמד מקים להקה באופן רשמי, שנקראה בתחילה "Dove and Ryan". בספטמבר של אותה השנה הם הודיעו על שינוי שמה של הלהקה ל-"The Girl and the Dreamcatcher" (הילדה ולוכד החלומות).

ב-12 באוקטובר 2014 הוציאו את השיר המקורי הראשון שלהם, "Someone You Like".

ב-1 באוקטובר 2015 הוציאו שיר נוסף בשם "Written in the Stars".

בינואר 2016 הודיעו קמרון ומקארתן על שחרור סינגל נוסף בסוף החודש. הסינגל השלישי יצא ב-29 בינואר של אותה השנה ונקרא "Glowing in the Dark".

ביולי של אותה השנה הלהקה הוציאה את אלבומם הראשון והיחיד, "Negatives".

בנוסף נפתח ללהקה חשבון באינסטגרם בטוויטר ובפייסבוק בניהול דאב וראיין.

באוקטובר 2016, דאב וראיין נפרדו והודיעו על פירוק הלהקה.

## דיסקוגרפיה
### [[מיני-אלבום]]

### [[סינגל]]ים

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות פופ אמריקניות
קטגוריה:להקות שהוקמו בשנת 2014
קטגוריה:להקות שהתפרקו בשנת 2016
.sa

**.sa** היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בערב הסעודית. הסיומת, שנפתחה בשנת 1994, פעילה ונפוצה ביותר בעיקר בקרב תושבי ערב הסעודית.

סיומת זו מנוהלת על ידי SaudiNIC.

בשימוש גם סיומת AlSaudiah.

## תתי סיומות
* * Com.sa *: גופים מסחריים וסימני מסחר רשומים
* * Edu.sa *: מוסדות חינוך להשכלה גבוהה
* * Sch.sa *: בתי ספר יסודיים ותיכונים
* * Med.sa *: שירותי בריאות (בתי חולים, מרפאות וכו ')
* * Gov.sa *: גופים ממשלתיים
* * Net.sa *: שירותים הקשורים לאינטרנט (ISP, אירוח אתרים, אתרי פורטל, וכו ')
* * Org.sa *: ארגונים ללא כוונת רווח
* * Pub.sa *: גופים או יחידים שאינם מתאימים לקטגוריות אחרות, כולל שמות דומיין אישיים

## קישורים חיצוניים

* 
* 

קטגוריה:ערב הסעודית: תקשורת
תנריים

[ממוזער|[תנר אדמוני]]
**תנריים** (שם מדעי: Furnariidae) הם עופות ממרכז ודרום אמריקה היודעות לבנות קיני בוץ גדולים וקשיחים המזכירים תנורים – מה שנתן להם את שמם. הם בעלות מקור צר ובדך כלל קצר, כנפיים קצרות וצבע חום-אדמדם. רובם חיים ביערות.

הם ניזונים מחרקים ופעילים בשעות היום כדי ללקט אותם. חלקם מזכירים מאוד קיכליים או חטפיתיים ובעלי גודל בינוני מגודל 9–35 ס"מ. הם חיים ברחבי כל האזור של אמריקה הדרומית והלטינית מיערות גשם עד למורדות הרים ואף לחופי הים.

המין הידוע ביותר במשפחה הוא תנר אדמוני (*Furnarius rufus*), החי בערבות העצים שבין ברזיל לצפון ארגנטינה והוא הציפור הלאומית של ארגנטינה.
## סוגים

## קישורים חיצוניים

* 

קטגוריה:בעלי חיים שתוארו ב-1840
קטגוריה:טקסונים שתוארו בידי ג'ורג' רוברט גריי
*
מיגו דאתקצאי לבין השמשות אתקצאי לכולי יומא

**מיגו דאתקצאי לבין השמשות אתקצאי לכולי יומא** (תרגום מארמית: **מתוך שהוקצה לבין השמשות, הוקצה ליום כולו**; מכונה גם "**מוקצה מחמת איסור**"), או בקיצור **מיגו דאתקצאי** הוא כלל בהלכות שבת הקובע כי גם דבר שעל פי מצבו העכשווי (בשבת) אינו אמור להיות מוקצה, אם בזמן בין השמשות היה מוקצה ולכן אסור לשימוש בשבת במצבו, הדין הוא שאסור להשתמש בו כל השבת.

#### דוגמאות
* נר שהיה דלוק בבין השמשות ונכבה לאחר מכן, למרות שמצד מצבו הנוכחי הוא איננו נחשב מוקצה, אסור להשתמש בו בשבת מכיוון שבבין השמשות היה נחשב כמוקצה מחמת איסור.
* גרוגרות וצימוקים שלא היו עדיין יבשים בין השמשות והיו לא ראויים למאכל, ועתה בשבת התייבשו ונעשו ראויים, אף על פי כן אינם מותרים לאכילה מדין "מיגו דאיתקצאי".

## הוקצה באמצע השבת וחזר ונהיה ראוי
הגמרא במסכת ביצה דנה האם דבר שהיה ראוי בתחילת השבת, ובאמצע השבת נהיה מוקצה, ושוב חזר ונהיה ראוי, 
אם מותר היות שעכשיו אינו מוקצה, ואילו הדין של מיגו דאתקצאי נאמר רק באופן שבבין השמשות היה מוקצה, ויסודו מהכתוב 'והיה ביום השישי והכינו את אשר יביאו', וזה היה הרי מוכן ביום השישי.
או שאסור, היות שברגע שנעשה מוקצה בטלה הכנתו, ושוב אינה יכולה לחזור באמצע השבת.

להלכה נקטו הפוסקים שאין מוקצה לחצי שבת, ומותר.

## מחמת יום שעבר
לדעת בעלי התוספות, מיגו זה נאמר רק כאשר סיבת המוקצה הוא מחמת היום הבא, לדוגמה גרוגרות וצימוקים נאסרו מכח השבת שתבוא, אולם אין לומר דין זה כאשר המוקצה מחמת יום שעבר, כלומר כאשר סיבת המוקצה מחמת היום הקודם. בכך מובן מדוע אתרוג מותר באכילה ביום שמיני עצרת, ולא אומרים בו דין 'מיגו דאיתקצאי', בחידוש זה השתמשו הפוסקים להתיר חמץ במוצאי פסח שחל בשבת, או היתר טלטול סיגריות ביום טוב שחל לאחר שבת.

## הערות שוליים

קטגוריה:הלכות שבת
קטגוריה:מוקצה
אנה קארנינה (סרט, 1997)

**אנה קארנינה** (באנגלית: **Anna Karenina**) הוא סרט קולנוע אמריקאי משנת 1997 שנעשה בשיתוף פעולה עם אולפני קולנוע רוסיים והוא דרמה תקופתית המהווה עיבוד קולנועי לספרו הקלאסי של לב טולסטוי "אנה קארנינה", בבימויו של ברנרד רוז ובכיכובם של סופי מרסו ושון בין.

הסרט צולם ברוסיה והוא הגרסה הבין-לאומית היחידה של "אנה קארנינה" שצולמה כולה באתרים ברוסיה (במוסקבה ובסנקט פטרבורג).

## תקציר עלילת הסרט
הסרט מגולל את קורותיה של אישה יפה וצעירה הנשואה לפקיד מדינה בכיר אך פוגשת רוזן יפה תואר ונשבית בקסמו, אך הקונפליקט הפנימי בין תשוקותיה לבין המציאות החברתית הכואבת מובילים אותם לצער ודיכאון.

אנה קרנינה מיואשת מחיי הנישואים ומבעלה היבש אלכסיי קארנין, ופוגשת את הרוזן אלכסיי ורונסקי, המערפל את חושיה. תשוקתה מתממשת עם תשוקתו, אך במקביל חושקת גם הנסיכה יקטרינה בגבר החלומות. אל הנסיכה יצטרף מחזרה המסור קונסטנטין לווין, וכולם ימצאו את מקומם.

## צוות השחקנים
*סופי מרסו – אנה ארקדייבנה קארנינה
*שון בין – הרוזן אלכסיי קירילוביץ' ורונסקי
*אלפרד מולינה – קונסטנטין דמיטרייביץ' לווין
*מיה קירשנר – הנסיכה יקטרינה אלכסנדרובנה שצ'רבאצקאיה, "קיטי"
*ג'יימס פוקס – אלכסיי אלכסנדרוביץ' קארנין
*פיונה שו – הרוזנת לידיה איוואנובנה 
*דני יוסטון – הנסיך סטפן ארקדייביץ' אובלונסקי
*ססקיה ויקהם – הנסיכה דאריה אלכסנדרובנה אובלונסקאיה, "דולי"
*פילידה לאו – הרוזנת ורונסקאיה
*דייוויד סקופילד – ניקולאי דמיטרייביץ' לווין
*ג'ניפר קרון הול – הנסיכה אליזבטה, "בטסי"
*אנה קלדר-מרשל – הנסיכה שצ'רבאצקאיה
*פיוטר שלוחונוב – קפיטוניץ'
*ורנון דודצ'ף – פסטוב
*לריסה קוזנצובה – אגתה
*ג'רמי שפילד – בוריס
*ג'סטין ואדל – הרוזנת נורדסטון

## הפקה
הסרט זכה לתקציב של 20 מיליון דולר שהגיעו מאולפני אייקון, שבבעלות השחקן מל גיבסון, שמימן את עלות ההפקה בהשפעתה של סופי מרסו.

הסרט כלל צוות שחקנים בין-לאומי, ונטלו בו חלק שחקנים אמריקאים ורוסים. אולפני לנפילם ואולפני T3 סייעו בשלבי הצילום של הסרט במוסקבה ובסנקט פטרבורג. הצילומים נערכו ברוסיה, החלו בפברואר 1996 והושלמו באוגוסט 1996, לקראת הקרנת הבכורה באפריל 1997.

הצילומים נערכו בכמה מארמונות הצארים בפטרבורג ובאחוזות היסטוריות כדוגמת ארמון החורף, פטרהוף, ארמון מנשיקוב, ארמון יוסופוב ואתרים נוספים. סצנות בודדות צולמו במוסקבה.

## קישורים חיצוניים

קטגוריה:סרטים המבוססים על "אנה קארנינה"
קטגוריה:סרטי קומדיה רומנטית
קטגוריה:סרטים באנגלית
קטגוריה:סרטי דרמה אמריקאיים משנת 1997
קטגוריה:סרטי דרמה רומנטית אמריקאיים
לוטה בלוקר

250px|ממוזער|לוטה בלוקר בעבודה
**לוטה בלוקר** (בהולנדית: **Lotta Blokker**; נולדה בשנת 1980) היא פסלת הולנדית.

## ביוגרפיה
בלוקר נולדה באמסטרדם. כבר בלימודיה בבית ספר תיכון החליטה להיות פסלת. בגיל 19 יצאה ללמוד ב'אקדמיה לאומנות בפירנצה', למדה 3 שנים, ולימדה - 4. לאחר מכן חזרה לאמסטרדם. במשך 5 שנים עבדה על הסדרה 'שעת הזאבים', הכוללת 10 פסלי ברונזה בגודל אדם, שבהם התנוחה ומבע הפנים ממלאים תפקיד מרכזי. ב־2015 מוקם פסלה בככר המרכזית בעיר רורמונד, הולנד.

## יצירה
עבודת הפיסול של בלוקר עוסקת באהבה, מוות, אושר וכאב. היא מושפעת מיצירותיהם של הפסלים הצרפתים: אוגוסט רודן, קאמי קלודל, והאמנית הגרמניה קתה קולוויץ וכן מיצירותיהם של הציירים וינסנט ואן גוך, לוסיאן פרויד, ומרלן דומא (Marlene Dumas), אותן בלוקר מתרגמת לפיסול.

## תערוכות
* 'שעת הזאבים' במוזיאון "די פאנדטי" (Museum de Fundatie), זוולה, הולנד, 2014.
* מוזיאון קטה קולוויץ (Käthe Kollwitz Museum), קלן, גרמניה, 2015.

## ספרים
* Iris Bendt: Lotta Blokker: the hour of the wolf; sculptures - sculptures – sculptures. Free Publishers, 2014.
* Catalogue Lotta Blokker, The Hour of the Wolf. Waanders Publishers, 2014.

## קישורים חיצוניים

* 
* לוטה בלוקר באתר *Online Galerij* 
*  לוטה בריקר, באתר YouTube
*  לוטה בריקר - The hour of the wolf, באתר YouTube

## הערות שוליים

קטגוריה:פסלים הולנדים
קטגוריה:פסלות
קטגוריה:הולנדיות שנולדו ב-1980
קטגוריה:הולנדים שנולדו ב-1980